সিংহ সার্থ আজু

থাম্ব|200px|ইয়ারলুং শাংপো নদীতে অগ্রভাগে বাঁকানো অশ্বমুখ বিশিষ্ট খেয়া নৌকা, ১৯৩৮

সিংহ সার্থ আজু (দেবনাগরী: सिंह सार्थ आजु) (বিকল্প নাম: সিংহ সার্থ বাহু, সিংহ সার্থ বাহা, সিংহসার্থ বাহু) নেপালি লোকসাহিত্যের কিংবদন্তিতুল্য বণিক। Pages 135-160.Slusser, Mary Shepherd (1982). Nepal Mandala: A Cultural Study of the Kathmandu Valley. Princeton University Press. , 9780691031286. Page 363. ঐতিহ্য অনুসারে তিনি কাঠমান্ডু থেকে তিব্বত গমনকারী প্রথম নেওয়ার বণিক। তার বাণিজ্যযাত্রার কাহিনী নেওয়ার সম্প্রদায়ের মধ্যে অত্যন্ত জনপ্রিয়। সিংহ সার্থকে অনেক সময় গৌতম বুদ্ধের পূর্বতন অবতার হিসেবে অভিহিত করা হয়।Tuladhar, Prem Hira (2009) The Past Lives of the Buddha. Kathmandu: Hira Shobha Tuladhar. . Page 132.Sakya, Karna and Griffith, Linda (1980). Tales of Kathmandu: Folktales from the Himalayan kingdom of Nepal. House of Kathmandu. Page 28.

 কিংবদন্তি 
সিংহ সার্থ নেপাল থেকে তিব্বতে একটি বাণিজ্য যাত্রার নেতৃত্ব দিয়েছিলেন। তারা এমন একটি জায়গায় পৌঁছান যেখানে অনেক স্ত্রীলোক একত্রে সমাবেশ করছিলেন এবং বণিকেরা তাদের মায়ায় আবিষ্ট হিয়ে যান। তারা তাদের বাণিজ্যযাত্রার কথা ভুলে প্রত্যেকে একটি করে নারী পরিগ্রহ করেন এবং আমোদ ফুর্তিতে দিন অতিবাহিত করতে থাকেন। এক রাত্রে তৈল প্রদীপের শিখায় করুণার বোধিসত্ত্ব করুণাময় সিংহ সার্থের নিকট আবির্ভুত হন এবং তাকে এই বলে সতর্ক করেন যে, তাদের সুদর্শনা প্রণয়ীরা প্রকৃতপক্ষে দানবী, যারা তাদের খাওয়ার জন্য সুযোগের অপেক্ষায় আছে। তিনি সিংহ সার্থকে পরীক্ষার্থে তার প্রণয়িনীর পা দেখতে বলেন। কেননা, দানবীদের পায়ের পাতা সাধারণের চেয়ে উলটো দিকে ছিল।

এরপর করুণাময় তাকে ও তার সহযাত্রীদের উদ্ধার করার আশ্বাস দেন। তিনি সেই নারীরূপী দানবীদের পূর্বে সকলকে ঘুম থেকে উঠে নদীর ধারে যেতে বলেন, যেখানে একটি পাখাযুক্ত অশ্ব বা ঘোড়া দেখতে পাবে। সেই ঘোড়ায় চড়েই তারা নদী পার হয়ে নিরাপদ জায়গায় পৌঁছে যেতে পারবে। যাই হোক না কেন, তিনি তাদের পেছন দিকে ফিরে তাকাতে নিষেধ করেন, যার অন্যথা হলে দানবীরা তাদের ঘোড়া থেকে টেনে নামিয়ে হত্যা করতে সক্ষম হবে।

সিংহ সার্থ বুদ্ধের এই বার্তা সকলকে জানান, এবং তারা প্রত্যেকে রাক্ষসপুরী থেকে পলায়নের সিদ্ধান্ত নেন। পরদিন সূর্যোদয়ের পূর্বেই তারা ঘর থেকে বেরিয়ে নদীর তীরে পৌঁছে যান। কথামতো তারা সেখানে একটি ঘোড়া দেখতে পান এবং তার পিঠে চড়ে বসেন। কিংবদন্তি অনুযায়ী, বোধিসত্ত্ব স্বয়ং ঘোড়ার রূপে তাদের সহায়তা করেছিলেন। ঘোড়া উড্ডয়ন করা মাত্রই নারীরা তাদের পশ্চাদ্ধাবন করে এবং তাদের রেখে যেতে নিষেধ করতে থাকে। দানবীদের আকুল কান্নায় ভুলে বণিকেরা পেছনে ফিরে তাকায় এবং সাথে সাথে দানবীরা তাদের ঘোড়া থেকে ফেলে দেয়। সিংহ সার্থই একমাত্র আত্মনিয়ন্ত্রণে সক্ষম হয় এবং নিরাপদে নেপালে ফিরে আসেন।Lall, Kesar (1966). Lore and legend of Nepal. Ratna Pustak Bhandar. Page 28.

 পরম্পরা 
তিব্বতের ইয়ারলুং শাংপো নদীতে চলাচলকারী খেয়া নৌকাগুলোর মাথা কাঠের ঘোড়ার মতো করে নেওয়া হয়, যা সিংহ সার্থকে নিরাপদে বহনকারী অশ্ব শ্যামকর্ণের প্রতিনিধিত্ব করে। লাসার বারখোরে একদা সিংহ সার্থের নামে উৎসর্গীকৃত স্তূপ বিদ্যমান ছিল।Tuladhar, Kamal Ratna (2011) Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 62. তিব্বতের জাম্পালিংয়ে অনুষ্ঠিত ঐতিহ্যাবাহী একটি মেলা সিংহ সার্থের স্মৃতি বহন করে, যিনি তিব্বতী ভাষায় নরবু সঙ্গ্যা নামে পরিচিত। জাম্পালিংয়ের মহাস্তূপের নিকট তার স্মরণে একটি সৌধ ছিল, যা চীনের সাংস্কৃতিক বিপ্লবের সময় গুঁড়িয়ে দেওয়া হয়।

কাঠমান্ডুতে সিংহ সার্থকে বুদ্ধের অবতার চকন দ্যঃ (चकं द्य:) রূপে দেবতাজ্ঞান করা হয়। এমনকি মার্চের পূর্ণিমার মিছিলে শহরব্যাপী তার মূর্তি বাহিত হয়। Page 95. সিংহ সার্থকে কাঠমান্ডুর ঠমেলের ঠম্বহিল (বিকল্প নাম বিক্রমশীলা মহাবিহার বা ভগবান বহল) বিহারের প্রতিষ্ঠাতা হিসেবে গণ্য করা হয়। Pages 8-10.

 আরও দেখুন 
 লাসা নেওয়ার

 তথ্যসূত্র 

বিষয়শ্রেণী:বোধিসত্ত্ব
বিষয়শ্রেণী:বৌদ্ধ পুরাণ
বিষয়শ্রেণী:নেপালি কিংবদন্তি